Diari Oficial de la Generalitat Valenciana


Sumari del DOGV 4580, del 04-09-2003 (2003/9683)

Informació pública de l'alternativa tècnica del programa d'actuació integrada del sòl urbanitzable del sector Pla 2, del Pla General d'Ordenació Urbana de Xàbia.
-----------------------------------------------------------------------------------------------------------------------------------------------------------------

### Dades del document

Número de DOGV
:   4580

Data del DOGV
:   04-09-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/9683


Organisme emissor
:   Notaria de Luis Aparicio Marbán

Tipus de document
:   Anunci

Informació pública de l'alternativa tècnica del programa d'actuació integrada del sòl urbanitzable del sector Pla 2, del Pla General d'Ordenació Urbana de Xàbia. [2003/F9683]
  
Luis Aparicio Marbán, notari del Col·legi de València, amb residència a Xàbia, districte de Dénia, done fe que he sigut requerit per la companyia mercantil El Portitxol de Xàbia, Societat Limitada, amb domicili social a Xàbia (Alacant), a l'avinguda Augusta, s/n, confluència amb el carrer de Venècia, i proveïda de CIF número G-53772034, per a la protocol·lització de l'alternativa tècnica del programa d'actuació integrada del sector de sòl urbanitzable Pla 2, presentada per la mercantil requirent en competència amb l'alternativa tècnica del programa d'actuació integrada del mateix sector de sòl urbanitzable Pla 2 presentada prèviament per la mercantil Jorsacu Construeix, Societat Limitada, acompanyada de memòria del programa, homologació, pla parcial i avantprojecte d'urbanització, i sotmesa a informació pública per mitjà de publicació en el Diari Oficial de la Generalitat Valenciana, número 4480, del dia 14 d'abril del 2003. S'adjunta a l'alternativa tècnica a què el present edicte es referix: homologació sectorial modificativa i complementària; pla parcial del sector Pla 2; projecte d'urbanització, i escriptura pública de constitució de l'agrupació d'interés urbanístic del sector Pla 2, en la qual consten els acords socials i els seus estatuts, a l'empara del que establix l'article 48, en relació amb els articles 44, 46, 52 i concordants, de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística. I, per mitjà del present edicte, es fa constar:
  
1. Objecte i característiques essencials de la iniciativa: es pretén l'ordenació detallada, programació i completa urbanització de l'àmbit de la unitat d'execució única del sector Pla 2 delimitada dins del Pla General d'Ordenació Urbana de Xàbia.
  
2. La documentació aportada per l'entitat promotora del present programa per a la seua protocol·lització s'identifica com a alternativa tècnica del programa d'actuació integrada del sector de sòl urbanitzable Pla 2, del Pla General d'Ordenació Urbana de Xàbia, que s'acompanya d'homologació sectorial modificativa i complementària; pla parcial del sector Pla 2; projecte d'urbanització susceptible d'aprovar-se al costat del programa, i escriptura pública de constitució de l'agrupació d'interés urbanístic del sector Pla 2, en el qual consten els acords socials presos en el moment de la seua constitució, junt amb els seus estatuts. Tant l'alternativa tècnica com els projectes adjunts a esta es componen de memòria i plans.
  
3. Ratificació de l'Agrupació d'Interés Urbanístic Pla 2:
  
L'alternativa tècnica de programa presentada per la mercantil El Portitxol de Xàbia, Societat Limitada, compta amb el suport de l'Agrupació d'Interés Urbanístic Pla 2, constituïda per mitjà d'escriptura pública atorgada davant del notari Luis Aparicio Marbán, a Xàbia, el dia 20 de maig de 2003, amb el número 1855 de protocol, en la que consten els acords socials presos en el moment de la seua constitució, i a la qual es troben incorporats els estatuts de l'agrupació. Està reconegut el dret a adherir-se a esta com a associat a favor dels tercers propietaris afectats per la iniciativa, en les mateixes condicions i amb anàlegs drets als propietaris fundadors.
  
4. La notaria en què es troben protocol·litzats els documents és la de Luis Aparicio Marbán, notari del Col·legi de València, districte de Dénia, amb residència a Xàbia, i amb domicili al carrer de l'Historiador Chabàs, número 1, 1r. Queda sotmesa esta documentació a informació pública pel termini de 20 dies comptats des del següent a aquell en què aparega publicat este edicte en el Diari Oficial de la Generalitat Valenciana, durant el qual qualsevol persona podrà comparéixer a la dita notaria perquè se li exhibisca l'acta de protocol·lització de la documentació expressada o obtindre còpia d'esta.
  
5. S'advertix que la mateixa alternativa tècnica del programa d'actuació integrada i els documents integrants de l'homologació sectorial modificativa i complementària; pla parcial del sector Pla 2; projecte d'urbanització susceptible de ser aprovat al costat del programa, i escriptura pública de constitució de l'agrupació d'interés urbanístic del sector Pla 2, en la qual consten els acords socials presos en el moment de la seua constitució, junt amb els seus estatuts, adjunts a esta, es troben depositats a l'Ajuntament de Xàbia. Així com que, en idèntic termini de 20 dies comptats des del següent a aquell en què aparega publicat l'edicte en el Diari Oficial de la Generalitat Valenciana, hi ha la possibilitat de consultar a l'Ajuntament de Xàbia les actuacions derivades de la documentació depositada davant d'este. I, igualment, de presentar en idèntic termini, per a la seua incorporació a aquelles, tant al·legacions com alternatives tècniques que pretenguen competir amb l'exposada al públic. Així com la possibilitat de presentar proposicions juridicoeconòmiques per a executar qualsevol de les alternatives presentades.